**שם הקורס: סיעוד במצבים דחופים וטראומטולוגיה - התנסות קלינית**

**מס' הקורס: 472-1-3771**

תיאור הקורס: למטופל במחלקה לרפואה דחופה (מלר"ד) מגוון רחב של בעיות פעילות ופוטנציאליות, מצבו דינאמי ועלול להשתנות מידי רגע ולכן דורש אומדן סיעודי רציף. סטודנטים ילמדו לאסוף ולהטמיע נתונים חיוניים ורלוונטיים לפיתוח ויישום תכנית טיפול סיעודי קצרת טווח בזמן קצוב. הסטודנטים יעניקו טיפול כוללני, אישי ומותאם לצרכים של המטופל הספציפי. בזמן הסיפוח הקליני במלר"ד הסטודנטים יחשפו ויתנסו במיומנויות קליניות ייחודיות. כמו כן, יישמו מגוון רחב של מיומנויות פסיכומוטוריות ומיומנויות חשיבה ביקורתית המושתתות על בסיס תיאורטי וקליני נרכש. במהלך הקורס יתקיימו דיונים קליניים תוך הצגת מקרים בהם יוצגו דוגמאות של יישום תהליך סיעודי במצבים דחופים שונים.

מטרת הקורס: לאפשר היכרות מעשית עם תפקוד ייחודי של המחלקה לרפואה דחופה, תוך התמקדות במצבים מייצגים וטיפול סיעודי מותאם למצב המטופל.

יעדי הקורס:

1. העמקת תפיסת הסטודנטים את תפקידי הסיעוד הייחודיים במלר"ד
2. קידום תפיסת הטיפול הסיעודי בדגש על חווית המטופל, מתן יחס אנושי ותפיסת המטופל במרכז התהליך סביב הטיפול בו תוך התייחסות לצרכיו האוטנטיים
3. סיכום מעשי של הנלמד לאורך הקורס העיוני "סיעוד במצבים דחופים וטראומטולוגיה"
4. חשיפה והתנסות מעשיים למצבים מייצגים של תפקידי הסיעוד במלר"ד
5. יצירת הזדמנויות לקידום מיומנויות סיעודיות במתאר טיפולי מאתגר של המלר"ד
6. קידום מיומנויות אומדן והתערבות סיעודית במטופלים במצבים שכיחים במלר"ד
7. קידום של ערך בטיחות פיזית וערך זהירות בכל הקשור לטיפול במטופל במתאר של רפואה דחופה
8. קידום מיומנויות תקשורת וטיפול אמפטי במתאר קליני של רפואה דחופה המתאפיין במצבי דחק רבים
9. קידום הנושא של זיהוי סימני אלימות פיזית ככלל ובקרב נשים וילדים בפרט

תשומות למידה:

עם סיום הקורס בהצלחה יוכל הסטודנט -

1. לתאר את הארגון, חלוקת התפקידים ותחומי האחריות של הסיעוד במלר"ד
2. לבצע איסוף מידע ממטופל ו/או מלוויו במצבי בריאות שונים ובפיקוח המדריך
3. לאמוד את מצב בריאותו של המטופל במצבים שכיחים במלר"ד ולזהות את הבעיה המרכזית
4. לתכנן, ליישם ולהעריך את תוכנית התערבות הסיעודית המותאמת למצבו של המטופל
5. ליישם את עקרונות הטריאז'
6. ליישם מיומנויות סיעודיות תוך שמירה על סטנדרטים של מתן טיפול מקצועי, בטיחותי, מכבד ונתמך ראיות מחקריות
7. ליישם מיומנויות תקשורת ייחודיות לנסיבות טיפוליות המאפיינות את הטיפול במטופל במלר"ד, כגון מצבי דחק

נהלי נוכחות והתנהלות:

1. בהתנסות קלינית נוכחות מלאה (100% משעות ההתנסות) הינה חובה.
2. היעדרות מותרת על פי התקנון.
3. יש להודיע למורה האחראי על הקורס מיידית או מראש על כל היעדרות, לא צפויה או צפויה, בהתאמה.
4. יש להשלים כל היעדרות, אפילו כשהיא מוצדקת, עוד לפני סיום תקופת ההתנסות במלר"ד. אחריות להשלמה זו מוטלת על הסטודנט תוך תיאום עם המורה האחראי על הקורס ובאישורו. קבלת ציון בהתנסות מותנית בהשלמה זו. אי החזרת שעות ההתנסות תתפרש כאי עמידה בדרישות ההתנסות ותוביל לכישלון בהתנסות כולה.
5. באחריות הסטודנט להתעדכן באופן שוטף יומיומי אחר המידע שמתפרסם באתר הקורס.

נקודות זכות: 2

ECTS:

שנה אקדמית: תש"פ

סמסטר: א'

שעות: 96 שעות התנסות קלינית

מיקום: מלר"ד ביה"ח סורוקה ב"ש.

שפת הוראה: עברית

תואר: ראשון לסיעוד, שנה ג'

איפיון הקורס: זהו קורס חובה.

דיסציפלינה: סיעוד במצבים דחופים וטראומטולוגיה.

מחלקה אחראית: המחלקה לסיעוד.

דרישות קדם:

1. ציון עובר במבחן מסכם בקורס "סיעוד במצבים דחופים וטראומטולוגיה"
2. ציון עובר בהתנסויות בתחום סיעוד המבוגר (פנימי וכירורגי)
3. ציון עובר בקורסים בפרמקולוגיה קלינית

מפתח הציונים: ציון 70 הינו ציון המעבר בקורס זה.

שמות המרצים:

גב' שירן גד (מלווה אקדמית), גב' אדווה וייס-דבי, מר כרמל כהן, גב' מיכל אוחנה, גב' אריאלה קרן, מדריכים קליניים במלר"ד

 פרטי קשר: גב' אריאלה קרן -

טלפון במשרד: 08-6477597

דוא"ל: arkeren@bgu.ac.il

שעות קבלה: בתיאום מראש.

הערכת הקורס: בסיומו של הקורס הסטודנטים יעריכו את הקורס על מנת להסיק מסקנות לטובת צרכי האוניברסיטה.

אישור הקורס: הקורס אושר על ידי ועדת הוראה פקולטית עבור תשע"ט

עדכון אחרון: 6.01.2019

אופן ההוראה:

1. התנסות קלינית תתקיים במלר"ד ביה"ח סורוקה, בליווי של מורים לסיעוד של ביה"ס רקנאטי ו/או מדריכים קליניים ממלר"ד.
2. הסטודנטים יתנסו בתת-האגפים השונים של מלר"ד סורוקה, כמו כן במרכזים רפואיים בריאותא ב"ש ואסותא אשדוד, במהלך משמרות בוקר וערב בימי חול, ומשמרות בוקר בימי שישי, לפי הלו"ז הנקבע מראש על ידי צוות ההדרכה.
3. דיונים קליניים, ניתוח מקרים, תרגול וביצוע מיומנויות (חבישות, פעולות סיעוד, פענוח א.ק.ג ועוד).
4. אופציונלי- סימולציה (3 שעות) בקבוצות קטנות של החייאה בסיסית עם דגש על איכות העיסויים בעזרת בובה מתקדמת ונותנת משוב מיידי.

הערכת הסטודנטים בקורס:

על מנת לסיים את ההתנסות בהצלחה, על סטודנט **לעמוד בנהלי הנוכחות** של הקורס, כפי שתוארו לעיל.

הציון הסופי ישוקלל לפי הפירוט כדלקמן:

1. ציון כולל על שני בחנים יהווה 20% מהציון הסופי בקורס. לבחנים אין מועד ב'. כישלון בבחנים אינו חוסם כניסה להתנסות במלר"ד.
	* **בוחן תרופות** הכולל שאלות שמתייחסות לטיפול תרופתי במלר"ד ולנוהל מתן תרופות של מנהל הסיעוד. ציון בחלק א' מהווה 10% מהציון הסופי של הקורס. ציון מעבר בחלק א' הינו 70.
	* **בוחן ידע** הכולל שאלות ידע בנושאים נבחרים רפואה דחופה. ציון בחלק ב' מהווה 10% מהציון הסופי של הקורס. ציון מעבר בחלק ב' הינו 70.
2. ציון על **תפקוד** הסטודנט במהלך התנסות קלינית יהווה 75% מהציון הסופי בקורס. פירוט על הערכת התפקוד נמצא ב"טופס הערכת ההתנסות" (ניתן למצוא באתר הקורס).
3. ציון על **הצגת המאמר** יהווה 5% מהציון הסופי בקורס.

מטלות הקורס:

1. **בחנים:** בחני תרופות וידע יתקיימו ביום הראשון להתנסות, בשעות הבוקר. הסטודנטים יקבלו חומרים והנחיות כהכנה לבוחן לפחות שבוע מראש ממועד הבוחן. כל המידע יפורסם באתר הקורס.
2. **הצגת מאמר:** סוג המאמר ומועד ההצגה יהיה באישורו ובתיאום מוקדם עם המדריך הקליני. משך הצגת המאמר הינו כ-20 דקות. תכני המאמר יוצגו בעל פה, בפני קבוצת סטודנטים עמיתים להתנסות הקלינית והמדריכים. המציג יקבל משוב מילולי מובנה מיד עם תום ההצגה לשם קידום למידה אישית וקבוצתית.
3. **תפקוד סיעודי:** במהלך כל ההתנסות,סטודנטים -
	* נדרשים לשמור על עקרונות הטיפול הסיעודי הבטוח, פרטיות וכבוד המטופל;
	* נדרשים לידע מוקדם לגבי פעולות סיעוד על היבטיהם השונים - התוויות, התוויות נגד, ציוד, תהליך הביצוע, תוצאים צפויים, מעקב סיעודי, נקודות להדרכה;
	* נדרשים לשלוט בידע התיאורטי המתאים לשלב בלימודים;
	* נדרשים ליישם מיומנויות תקשורת מותאמות למצב;
	* נדרשת השתתפות פעילה בדיונים ובשטח הקליני;
	* נדרשת הופעה נאותה.

קריאת חובה:

1. Comerford, C. (Ed.). (2018). *Nursing 2018 Drug Handbook* (38th ed.). Philadelphia: Walters & Kluwer.
2. Hammond, B.B., & Zimmermann, P.G. (Eds.). (2012). *Sheehy's Manual of Emergency Care* (7th ed.). Missouri: Mosby.\*
3. Hinkle, J.L., & Cheever, K.H. (2018). *Brunner & Suddarth's Textbook of Medical-Surgical Nursing* (14th ed.). Philadelphia: Lippincott Williams & Wilkins.

\*ספר זה ניתן להשגה בשתי דרכים:

1. העתק אחד של הספר נמצא באופן קבוע על מדף הספרייה הרפואית.
2. נוסף על כך, לנוחיות השימוש, קיימת גישה למהדורה אלקטרונית של הספר. את הקישור תמצאו באתר הקורס. שימו לב, העברת הקישור למי שאינו סטודנט בקורס הנוכחי אסורה בהחלט.

**\*כל חומרי ועזרי הלמידה יהיו זמינים לסטודנטים באתר הקורס ובספריה הרפואית.**